
Ministru kabineta sēdes protokollēmums

Rīkojuma projekts "Grozījumi Ministru kabineta 2023. gada 6. jūlija rīkojumā Nr. 423 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.2.1.i. investīcijas "Pārvaldes centralizētās platformas un sistēmas" projekta "Vienotā saziņas platforma, dokumentu krātuve un dokumentu pārvaldības platformu integrācija" pases, centralizētās funkcijas vai koplietošanas pakalpojumu attīstības plāna apstiprināšanu""

· 1. Pieņemt iesniegto rīkojuma projektu.
· 2. Viedās administrācijas un reģionālās attīstības ministrijai sagatavot un viedās administrācijas un reģionālās attīstības ministram līdz 2026. gada 20. janvārim normatīvajos aktos noteiktā kārtībā iesniegt izskatīšanai Ministru kabineta sēdē grozījumus Oficiālās elektroniskās adreses likumā par oficiālās elektroniskās adreses izmantošanas obligātumu elektroniskā vidē aktīvām personām un ārvalstu fiziskajām un juridiskajām personām, kurām Latvijā pieder nekustamie īpašumi, kā arī nodrošinot dokumentu garantēto piegādi oficiālajā elektroniskajā adresē.
· 3. Atzīt par spēku zaudējušiem Ministru kabineta 2018. gada 20. marta sēdes protokollēmuma "Likumprojekts "Grozījumi Oficiālās elektroniskās adreses likumā"" (protokols Nr. 16, 26.§) 5.2. apakšpunktu, Ministru kabineta 2022. gada 1. februāra sēdes protokollēmuma "Likumprojekts "Grozījumi Oficiālās elektroniskās adreses likumā"" (protokols Nr. 5, 23.§) 6. un 7. punktu un Ministru kabineta 2023. gada 5. septembra sēdes protokollēmuma "Likumprojekts "Grozījumi Valsts pārvaldes iekārtas likumā"" (protokols Nr. 43, 23.§) 4. punktu.
· 4. Valsts kancelejai sagatavot rīkojuma projektu parakstīšanai.

